دوارکاناتھ گانگولی

دوارکاناتھ گانگولی یا دوارکاناتھ گانگوپادھیائے () (20 اپریل 1844ء – 27 جون 1898ء) برطانوی عہد کے بنگال میں ایک برہمو مصلح تھے۔ اصلاح معاشرہ کے میدان میں بنیادی طور پر ان کی کوششوں کا محور معاشرے کو روشن خیال بنانا اور آزادی نسواں تھے۔

ابتدائی زندگی 
دوارکاناتھ گانگولی بنگالی سال نو کے آغاز یعنی یکم بیساکھ (وسط اپریل)، 1845ء کو موجودہ بنگلہ دیش میں واقع بکرامپور کے مگورکھندا گاؤں میں پیدا ہوئے۔ دوارکاناتھ کی پیدائش کے وقت ان کے والد کرشن پرن گانگولی خانگی کاموں کی وجہ سے فرید پور میں رہا کرتے تھے۔ ان کی والدہ باثروت خاندان سے تعلق رکھتی تھیں۔ ایک مرتبہ ان کی خواہش ہوئی کہ وہ زیارت کے لیے پوری جائیں۔ ان دنوں نقل و حمل کے لیے ہاتھی اور کشتیاں استعمال ہوتی تھیں۔ ان کے مائیکے والے اس طویل سفر کے لیے ان کی مالی معاونت کرنا چاہتے تھے لیکن انہوں نے اس مدد کو قبول نہیں کیا اور اس طویل مسافت کو پیدل طے کیا۔ اس واقعے سے دوارکاناتھ کی والدہ کی قوت ارادی ظاہر ہوتی ہے۔ یہی قوت ارادی دوارکاناتھ کی زندگی میں بھی نظر آتی ہے۔ دوارکاناتھ کی ابتدائی تعلیم ان کے گاؤں کے پاٹھ شالا یعنی اسکول میں ہوئی۔ بعد میں جب انہوں نے انگریزی زبان سیکھنے کی خواہش ظاہر کی تو انہیں باوجود تکلیفوں کے ایک انگریزی اسکول میں داخل کیا گیا۔ انہوں نے تین اداروں، بکرام پور کے سونارنگ میں، فرید پور کے اولپور میں اور لون سنگھ کے اسکول میں تدریسی فرائض انجام دیے۔

ذاتی زندگی 
اپنی پہلی بیوی کے انتقال کے کچھ برس بعد سنہ 1883ء میں انہوں نے کادمبنی بوس سے شادی کی جو برطانوی سلطنت میں اولین خواتین گریجویٹ میں سے ایک تھیں۔ دوارکاناتھ نے کلکتہ میڈیکل کالج میں ان کے داخلے کے لیے بہت کوششیں کی اور کامیاب ہوئے اور یوں کادمبنی پہلی ہندوستانی ڈاکٹرنی بنیں۔ دوارکاناتھ نے 27 جون 1898ء کو وفات پائی۔

حوالہ جات 

1844ء کی پیدائشیں
1898ء کی وفیات
انیسویں صدی کے ہندوستانی اسکالر
برہمو شخصیات
بنگالی شخصیات
بنگالی معلمین
ضلع منشی گنج کی شخصیات
کولکاتا کے اسکالر
بنگالی نشاة ثانیہ
Short description is different from Wikidata
انیسویں صدی کی بنگالی شخصیات
انیسویں صدی کے ہندوستانی معلمین
انیسویں صدی کے ہندوستانی صحافی
انیسویں صدی کے ہندوستانی فلسفی
انیسویں صدی کے ہندوستانی مصنفین
بنگالی ہندو
بنگالی مصنفین
مغربی بنگال کے معلمین
بھارتی مدیر
بھارتی معلمین
ہندوستانی صحافی
بھارتی مرد مصنفین
بھارتی اخبار مدیران
بھارتی فلسفی
بھارتی سماجی کارکن
بھارتی مصنفین
مغربی بنگال کے سماجی کارکن